b'\n_START_ARTICLE_\nLinford Christie\n_START_PARAGRAPH_\nLinford Christie (f\xc3\xb8dt 2. april 1960 i St. Andrew, Jamaica) er en tidligere engelsk atletikud\xc3\xb8ver (sprinter), der med \xc3\xa9n OL- \xc3\xa9n VM- og tre EM-guldmedaljer er Englands mest succesfulde 100 meter l\xc3\xb8ber gennem tiden._NEWLINE_Christie vandt guld p\xc3\xa5 100 meter-distancen ved EM i 1986, 1990 og 1994, ved OL i Barcelona 1992, og ved VM 1993. Ved OL i Seoul 1988 vandt han desuden s\xc3\xb8lv p\xc3\xa5 b\xc3\xa5de 100 meter og p\xc3\xa5 4 x 100 meter som en del af det britiske hold._NEWLINE_Ved OL i Atlanta 1996 n\xc3\xa5ede Christie i en alder af 36 \xc3\xa5r igen frem til finalen p\xc3\xa5 100 meter, hvor han dog i en dramatisk finale blev diskvalificeret for to tyvstarter.'